stanford-oval/wikipedia huggingface dataset:
Järvikylä (Kauhajoki)

Järvikylä on Kauhajoella sijaitseva kylä, joka sijaitsee noin 15 kilometrin päässä Kauhajoen keskustasta pohjoiseen. Alueelle alkoi syntyä asutusta 1760-luvulta alkaen. Sitä ennen alue oli tunnettu Ohmerojärvestä, jossa satakuntalaiset torpparit kävivät kalastamassa 1600-luvulta alkaen. Asutuksen vakiinnuttua viljelysmaan tarve kasvoi ja Ohmerojärvi kuivattiin vuosien 1929-1930 aikana. Järven kuivattamista oli kylässä yritetty jo 1800-luvun alkupuolella. Kylässä toimi vuodesta 1930 alkaen oma koulu, joka lakkautettiin vuonna 1972 lapsimäärän vähentymisen vuoksi.
Jättiläisen tie

Jättiläisen tie on 500-luvun lopulla rakennettu kivirakennelma Vähässäkyrössä. Myös joitakin muita tiemäisiä rakennelmia ja jatulintarhoja on kutsuttu nimellä jättiläisen tie tai jätinpolku.
Vähänkyrön Jättiläisen tie on 49-metrinen kivipaasista ladottu kivitie, jossa on ollut myös hirsirakenteita. On oletettu, että tie on tehty sillaksi paikalla sijainneen kosteikon yli aikana, kun merenpinta oli nykyistä korkeammalla (ks. maankohoaminen).
Vähänkyrön kivirakennelman tekijäksi kertoo kansanperinne jättiläisen. Jättiläisten, jatulien, hiisien ja muiden aikaisemmin Pohjolaa asuttaneiksi oletettujen taruolentojen on kerrottu tehneen teitä ja siltoja ja liikutelleen suuria kivenjärkäleitä.
Jan Jönsson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jan Anders Jönsson
Syntymäaika: 24. toukokuuta 1960 (ikä 64)
Syntymäpaikka: , Ruotsi
Pelipaikka: keskikenttäpelaaja
Pituus: 177 cm
Seura
Seura: avoin
Tehtävä: päävalmentaja
Seurat
| Vuodet | Seura | O | (M) |
| 1978–1992 |  Halmstads BK |  |  |
| 1993 |  Sanfrecce Hiroshima |  |  |
| 1995–1996 |  Vissel Kobe |  |  |
Valmennusura
1993–1994:  Sanfrecce Hiroshima (apuv.)
1995–1997:  Vissel Kobe (apuv.)
1998–2000:  Ljungskile SK
2001–2004:  Landskrona BoIS
2005–2010:  Stabæk
2011–2012:  Rosenborg BK
2013–2014:  Aalesunds FK
2015–2017:  Halmstads BK
2017:  Sanfrecce Hiroshima
2018–2019:  Shimizu S-Pulse
2019–2021:  Stabæk

Jan Jönsson (s. 24. toukokuuta 1960) on ruotsalainen jalkapallovalmentaja ja uransa lopettanut pelaaja.
Ura pelaajana

Peliurallaan Jönsson edusti kotimaassaan 14 vuoden ajan Halmstads BK:ta, jossa voitti Ruotsin mestaruuden 1979. Hän pelasi uransa loppuvuosina Japanissa Sanfrecce Hiroshiman ja Vissel Koben joukkueissa.
Ura pelaajana > Meriitit pelaajana

Ruotsin mestaruus: 1979
Ura valmentajana > Meriitit valmentajana

Norjan mestaruus: 2008
Hopeaa: 2007
Adeccoligaen: 2005
Superettan
Hopeaa: 2001
Norjan vuoden valmentaja: 2008
Jukka Paarma

| Jukka Paarma |
| --- | --- |
 Jukka Paarma vuonna 2015.
Turun ja Suomen arkkipiispa
 1998–2010 
Edeltäjä:  John Vikström
Seuraaja:  Kari Mäkinen
Turun tuomiorovasti
 1982–1998 
Edeltäjä:  Lauri Huovinen
Seuraaja:  Rauno Heikola
Valkeakosken kirkkoherra
 1977–1982 
Edeltäjä:  Tauno Tuunainen
Henkilötiedot
Koko nimi:  Antti-Jukka Paarma
Syntynyt: 1. joulukuuta 1942 (ikä 81) Lappeenranta
Kansalaisuus:  suomalainen
Ammatti:  arkkipiispa
Vanhemmat:  Bror Oskar Vilhelm Paarma Kaisu Engblom
Puoliso:   Pirjo Irmeli Virtanen (vih. 1966) 
Muut tiedot
Koulutus:  Pappisvihkimys (1967) Teologian tohtori (1980)
Uskonto:  kristinusko
Tunnustuskunta:  luterilaisuus
Antti-Jukka Paarma (s. 1. joulukuuta 1942 Lappeenranta) on Suomen evankelisluterilaisen kirkon entinen arkkipiispa. Hän jäi eläkkeelle kesäkuussa 2010.
Elämä

Paarman vanhemmat ovat tuomiorovasti Oskar Paarma ja musiikinopettaja Kaisu Engblom.
Paarma kirjoitti ylioppilaaksi 1961 Tampereen yhteiskoulusta. Hän valmistui 1967 teologian kandidaatiksi, 1970 teologian lisensiaatiksi ja 1980 teologian tohtoriksi Helsingin yliopistosta. Hän sai pappisvihkimyksen 1. kesäkuuta 1967 Tampereen hiippakunnassa.
Paarma työskenteli Keski-Lahden seurakunnan apulaisena 1967–1971, kappalaisena 1972–1977, Valkeakosken seurakunnan kirkkoherrana 1977–1982, Turun tuomiorovastina 1982–1998, Turun arkkihiippakunnan ja Suomen arkkipiispana 1998–2010. Paarma oli Suomen viimeinen tasavallan presidentin nimittämä piispa ennen 1. maaliskuuta 2000 tapahtunutta perustuslakiuudistusta, jossa piispojen nimitykset siirtyivät kirkolle.
Paarma on naimisissa ja hänellä on kaksi lasta. Hän harrastaa kirjoja, historiaa ja urheilua. Urheilu oli jo nuorena lähellä Paarman sydäntä. Hän on todennut, että ellei olisi pappi, hänellä olisi urheiluun liittyvä ammatti.
Tunnustuksia

Suomen Valkoisen Ruusun I luokan ritarimerkki 1991
Belgian Kruunuritarikunnan ritarimerkki 1996
Konstantinus Suuren Ritarikunnan komentajamerkki 1998
Suomen Leijonan suurristi 2002
Pyhän Karitsan Ritarikunnan I luokan komentajamerkki 2002
Pietarin kaupungin 300-vuotisjuhlamitali 2004
Teologian kunniatohtori, Joensuun yliopisto 2004
Pyhän Erikin mitali (Ruotsin kirkko) 2006
Julkaisuja

Hiippakuntahallinto Suomessa 1554–1604.  (Väitöskirja)  Helsinki:  Suomen kirkkohistoriallinen seura, 1980.  ISBN 978-951-9-02135-5.
Arvot ja armo.  Helsinki:  Pyhän Henrikin säätiö, 2001.  ISBN 978-951-6-25772-6.
Paarma, Jukka & Sirkka, Seppo J. J.: Elämä on kuin ruoho.  Helsinki:  Kirjapaja, 2003.  ISBN 978-951-6-25925-6.
Ihmisen huuto.  Helsinki:  Kirjapaja, 2009.  ISBN 978-951-6-07994-6.
Arkkipiispantalo: historia ja asukkaat.  Suomalaisen Kirjallisuuden Seura, 2015.  ISBN 978-952-222-574-0.
Aiheesta muualla

Wikimedia Commonsissa on kuvia tai muita tiedostoja aiheesta .
Mustakallio, Hannu: / Paarma, Jukka (1942 - ) Kansallisbiografia-verkkojulkaisu (maksullinen).  3.4.2006 (päivitetty 18.10.2011). Helsinki:  Suomalaisen Kirjallisuuden Seura.
| 0 | 1 | 2 | 3 |
| --- | --- | --- | --- |
|  | Edeltäjä: John Vikström | Turun ja Suomen arkkipiispa 1998–2010 | Seuraaja: Kari Mäkinen |
Kansallinen Tulimaan yliopisto

| Kansallinen Tulimaan yliopisto> Universidad Nacional de Tierra del Fuego, Antártida e Islas del Atlántico Sur |
| --- | --- |
 Yliopiston päärakennus valokuvattuna vuonna 2015
Perustettu:  2010
Tyyppi:  julkinen
Sijainti:   Ushuaia,  Argentiina
Sivusto:  https://www.untdf.edu.ar/
Kansallinen Tulimaan yliopisto, virallisesti Tulimaan, Antarktiksen ja Etelä-Atlantin saarten yliopisto (esp. Universidad Nacional de Tierra del Fuego, Antártida e Islas del Atlántico Sur), on Argentiinan Ushuaiassa sijaitseva julkinen yliopisto. Se on perustettu vuonna 2010. Päätös yliopiston perustamisesta allekirjoitettiin joulukuussa 2009.
Yliopisto koostuu neljästä instituutiosta:
Arktisten tieteiden, ympäristötietietden ja luonnorikkauksien instituutti
Kulttuurin, yhteiskuntatieteen ja valtio-opin instituutti
Taloudellisen kehityksen ja innovaatioiden instituutti
Opetuksen ja oppimisen instituutti
Järjestelmäpiiri

Järjestelmäpiirin kaavio.
Järjestelmäpiiri (engl. System-on-Chip, SoC) on mobiililaitteissa ja sulautetuissa järjestelmissä käytettävä mikropiiri, jossa yhdistyy useiden eri piirien toimintoja. Järjestelmäpiirissä voivat yhdistyä muun muassa perinteinen suoritin, grafiikkaprosessori ja digitaalinen signaaliprosessori sekä useita muita pienempiä piirejä. Integroimalla useita piirejä samalle komponentille vähennetään laitteen tilantarvetta ja virran kulutusta. Järjestelmäpiirillä voi olla monen tyyppisiä muisteja (RAM-muistia, ROM-muistia, EEPROM-muistia), kommunikaatiotoimintoja (USB, Bluetooth, Ethernet), virranhallinta sekä DMA-ohjain.
Sulautetuissa järjestelmissä järjestelmäpiirin etuna on erillispiireihin verrattuna parempi luotettavuus pienemmän komponenttimäärän vuoksi. Yksi järjestelmäpiiri voi säästää tilaa 30 prosenttia kahden erillisen piirin järjestelmään verrattuna ja laitteen piirilevyllä tarvitaan vähemmän kerroksia. Samaan suorituskykyyn tarvittava tehonkulutus on pienempi, jolloin mekaaniset tuulettimet voi jättää pois. Tällöin luotettavuus paranee, ja laite on hiljaisempi.
Järjestelmäpiireissä voidaan yhdistää lisensoitua teknologiaa usealta eri taholta, kuten ARM, PowerVR ja Texas Instruments. Esimerkkejä järjestelmäpiireistä ovat Apple A6, Qualcomm Snapdragon ja TI OMAP.[lähde? ]
Kirjallisuutta

Stephen Furber: ARM System-on-chip Architecture.  Pearson, 2000.  ISBN 9780201675191.  (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:System on a chip
Käännös suomeksi
Kansallinen ansioritarikunta (Bhutan)

Kansallinen ansioritarikunta on bhutanilainen ritarikunta, joka perustettiin 7. marraskuuta 2008 kuningas Jigme Khesar Namgyal Wangchuckin käskystä. Sitä myönnetään tunnustuksena ansioista tai poikkeuksellisesta palveluksesta Bhutanin hyväksi.
Ritarikunnassa on kolme luokkaa:
ritarikunnan nauha
Rantavahdit

| Rantavahdit> Bondi Rescue |
| --- | --- |
Tyyli:  Tosi-TV
Kestoaika:  n. 25 min
Pääosissa:  Bondi Beachin rantavahdit
Alkuperämaa:   Australia
Alkuperäiskieli:  englanti
Verkko:   Network Ten  MTV3 Fakta, JIM
Esitetty:  15. helmikuuta 2006 –
Tuotantokausia:  13
Jaksoja:  160
Tuotanto
Tuottaja(t):  Ben Davies
Vastaava(t) tuottaja(t):  Michael Cordell Nick Murray
Aiheesta muualla
Virallinen sivusto
IMDb
Rantavahdit (Bondi Rescue) on australialainen tosi-tv-sarja, jota sarjan alkuperämaassa Australiassa esittää Network Ten. Suomessa sarjaa on esittänyt JIM vuodesta 2009 ja sittemmin Nelonen ja Hero. Sarja seuraa rantavahtien työtä Bondi Beachilla Andrew Günsbergin kertomana.
Bondi Rescueta on esitetty vuodesta 2006 lähtien ja se onkin saanut spin-off-sarjan, joka sijoittuu Balille, Indonesiaan (vuonna 2008). Bondi Rescueta esitetään Isossa-Britanniassa, Irlannissa, Uudessa-Seelannissa, Suomessa, Tanskassa, Ruotsissa, Norjassa, Saksassa, Turkissa, Italiassa, Belgiassa sekä maailmanlaajuisesti National Geographic Adventure-kanavalla.
Yleistä

Bondin hengenpelastajat suorittavat noin 2 500 pelastusta pelkästään kesäkauden aikana, käsitellen muun muassa kadonneiden lapsien etsintää, haivaaraa sekä taskuvarkaita. Ohjelmassa nähdään myös paljon rannalla käyviä julkisuuden henkilöitä, kuten Snoop Dogg, Paris Hilton, Steve Irwin, Richard Branson ja Intian krikettimaajoukkue.
Bondilla järjestetään vuosittain myös hengenpelastajien välinen Iron Man -kilpailu, joka koostuu kahden kilometrin juoksusta Bondilta läheiseen Tamaramaan, yhtä pitkästä uinnista Bronteen, ja niiden jälkeisestä surffilaudalla melonnasta takaisin Bondille.
Sarjan materiaali kuvataan Australian kesän aikana (yleensä marraskuun ja helmikuun välillä), ja jokaisella tuotantokaudella on erilliset jaksot uudenvuodenpäivälle ja Australian kansallispäivälle. Myöhemmät tuotantokaudet ovat myös sisältäneet materiaalia talvella järjestettävistä hakutilaisuuksista.
Hengenpelastajat

Bondilla työskentelee 35 hengenpelastajaa, jotka pukeutuvat siniseen. Viikonloppuisin ja juhlapyhinä rannalla on myös vapaaehtoispelastajia, joiden vaatetus on punakeltainen. Alla oleva lista sisältää suurimman osan sarjassa esiintyvistä hengenpelastajista.
| --- | --- |
 Bruce "Hoppo" Hopkins  Rod "Kerrbox" Kerr  Greg "Bisho" Bishop  Andrew "Reidy" Reid  Jesse Pollock  Terry McDermott  Corey Adams  Kristian "Yatesy" Yates  Matt Dee  Brad "Mal" Malleon  Harry "H" Nightingale  Liam "Itchy" Taylor  Ben Davies  Dunstan "Dunno" Foss  Kobi Graham  Beau Day  Quinn "Quinno" Darragh  Daniel "Beardy" McLaughlin  Kailan Collins  Luke "Louie" Daniels :  Anthony "Harries" Carroll  Ryan "Whippet" Clark  Trent "Maxi" Maxwell  Dean "Deano" Gladstone  Thomas "Tom" Bunting  Corey Oliver  Bobby Yaldwin  Troy "Gonzo" Quinlan  Ben "Benny" Sutherland  Christoffer "Chappo" Chapman  Adriel "Bacon" Young  Ben "Quiggers" Quigley  Jayden "Jay-d" Delacour  Daniel "Danny" McKell  Aaron "Azza" Graham  Aaron Buchan  Michael "Mouse" Jenkinson  Jake Nolan
Työvälineet sarjassa

Yamaha Rhino 700, ATV
Yamaha WaveRunner FX High Output, PWC
Bennet ja Kracka surffilauta
Bondi Rescue: Bali

Kahdeksan-osainen spin-off-sarja nimeltä Bondi Rescue: Bali, joka sijoittuu Balille Indonesiaan esitettiin ensimmäisen kerran Ten-kanavalla 10. syyskuuta 2008. Spin-off seurasi useita Bondin rantavahteja kun heidät määrättiin kahdeksi kuukaudeksi Kuta-rannalle.
Spin-off ei saanut erityisen hyviä katsojalukuja ja lopetettiin neljän jakson jälkeen.
Vastaanotto

Bondi Rescue on ollut Ten-kanavalle suurmenestys sen saatua kolmannella tuotantokaudellaan keskimäärin 1,31 miljoonaa katsojaa jaksoa kohden ja voittaen Logie-palkinnon vuosina 2008 ja 2009. Sarjan menestys toi muille kanaville (kuten Seven Networkille ja Nine Networkille) samankaltaisia ohjelmia, esimerkiksi Surf Patrol ja Deadly Surf.
DVD-julkaisut

| Kausi | Julkaisupäivä | Jaksoja | Levyjä |
| --- | --- | --- | --- |
| 1. kausi | 13. helmikuuta 2008 | 8 | 2 |
| 2. kausi | 13. helmikuuta 2008 | 10 | 2 |
| 3. kausi | 17. syyskuuta 2008 | 12 | 2 |
| 4. kausi | 5. elokuuta 2009 | 12 | 2 |
| 5. kausi | 2010 | 13 | TBA |
6. kausi: TBA
Aiheesta muualla

Virallinen sivusto
Hengenpelastajien oma sivusto
National Geographic Adventure Bondi Rescue
Bondi Rescue IMDb.comissa
Bondi Rescue TV.comissa
Rantavahdit Jimin sivuilla
Kaksi rantavahtia poseeraamassa Paris Hiltonin kanssa.
Järjestelmäarkkitehtuuri

Järjestelmäarkkitehtuuri on järjestelmän suunnittelutapa, joka tukee rakenteellisten ominaisuuksien ymmärtämistä.
Erityisesti sillä voidaan tarkoittaa:
teollisuusjärjestelmän arkkitehtuuria (termin alkuperäinen merkitys)
IT-järjestelmän arkkitehtuuria
organisaatiota
yritysarkkitehtuuria
projektia
Aiheesta muualla

System Architecture (Arkistoitu – Internet Archive) (englanniksi)
Systems Engineering Guide (englanniksi)
Kannisto (Halikko)

Kannisto on kylä Halikon kunnan keskiosissa Jokikaustan alueella. Kylä on kunnan pienimpiä sekä pinta-alaltaan että asukasluvultaan. Kanniston kaikki kolme tilaa sijaitsevat aivan Jokikaustan tien lähettyvillä Purilanjoen länsipuolella.
Kanniston länsiosa on metsäistä mäki- ja kalliomaisemaa, jonne kylän rakennuskanta on rajoittunut. Itään kuljettaessa maasto laskee loivasti Purilanjokeen ja muuttuu viljelysmaaksi. Kalkkilan kylä on aivan Kanniston vieressä pohjoispuolella ja Jokikaustan tietä etelään päin kuljettaessa tulee pian Mätikkö vastaan.
Pienestä Kannistosta on jäänyt hyvin vähän historiallisia lähteitä, mutta kylä lienee perustettu jo varhaiskeskiajalla, sillä se on kuulunut ns. suomalaisen vero-oikeuden piiriin. Kylässä oli aina 1900-luvulle asti vain yksi tila, josta lohkottiin ennen toista maailmansotaa kaksi uutta tilaa. Vanhaa rakennuskantaa ei ole säilynyt, vaan kylän rakennukset ovat varsin uusia.
JavaBean

JavaBean on Java-ohjelmointikielellä toteutettu uudelleenkäytettävä ohjelmakomponentti, joita käytetään tiedon käsittelyyn. JavaBeanit ovat tavallisia luokkia, jotka noudattavat tiettyä nimeämiskäytäntöä. Nimeämiskäytännön noudattaminen mahdollistaa JavaBeanien sisältämän tiedon yhtenäisen käsittelyn erilaisissa työkaluissa.
JavaBeaneilla on kolme pääasiallista kriteeriä:
Luokalla pitää olla julkinen oletusrakentaja; esimerkiksi luokalla Luokka pitää olla rakentaja public Luokka(). Tämä mahdollistaa luokkien instantaation työkaluissa.
Luokan jäsenmuuttujien pitää olla luettavissa ja asetettavissa get/set-metodien kautta, ja näiden tulee olla nimetty tietyn kaavan mukaan. Esimerkiksi jäsenmuuttuja protected String nimi pitää olla luettavissa metodin public String getNimi() kautta, ja asetettavissa metodin public void setNimi(String nimi) kautta. Tämä mahdollistaa olion tietojen muuttamisen työkaluissa.
Luokan pitää olla serialisoitavissa (implements java.io.Serializable). Tämä mahdollistaa olion tilan siirtämisen eri työkalujen välillä.
JavaBean ei ole ohjelmistokirjasto tai koodissa määritelty rajapinta, vaan pohjautuu kokonaan sovittuun käytäntöön.
Hyödyt

Beanin ominaisuudet, tapahtumat ja metodit voidaan nähdä toisessa sovelluksessa.
Bean voi rekisteröityä vastaanottamaan tapahtumia muista objekteista ja voi generoida tapahtumia joita lähetetään näille muille objekteille.
Apuohjelmistoa voidaan käyttää auttamaan beanin konfiguroimiseen
Beanin konfiguraatioasetukset voidaan tallentaa pysyvään tallennustilaan ja palauttaa sieltä.
Haitat

Luokka, jossa on nolla argumentti konstruktööriä, instantoituu virheelliseen tilaan. Jos kehittäjä instantoi tällaisen luokan manuaalisesti (eikä automaattisesti jonkinlaisen kehyksen avulla), kehittäjä ei ehkä ymmärrä, että luokka on ilmennyt väärin. Kääntäjä ei voi havaita tällaista ongelmaa, ja vaikka se olisi dokumentoitu, ei ole taattu sitä, että kehittäjä näkee dokumentaation.
JavaBeanit ovat luonnostaan muuttuvia, joten niiltä puttuu muuttumattomien objektien. tarjoamat edut.
Gettereiden tekeminen jokaiselle ominaisuudelle ja setterit monille tai kaikille niistä voi johtaa valtavaan määrään vakiokoodia.
JavaBeans API

JavaBeans-toiminnallisuuden tarjoavat joukko luokkia ja käyttöliittymiä java.beans paketissa.
| Käyttöliittymä | kuvaus |
| --- | --- |
AppletInitializer: Tämän käyttöliittymän menetelmiä käytetään Beanin alustamiseen, jotka ovat myös java sovelmia.
BeanInfo: Tämän käyttöliittymän avulla suunnittelija voi määrittää tietoja Beanin tapahtumista, metodeista ja ominaisuuksista
Customizer: Tämän käyttöliittymän avulla suunnittelija voi tarjota graafisen käyttöliittymän, jonka kautta Bean voidaan konfiguroida
DesignMode: Tämän käyttöliittymän metodit määrittävät, suoritetaanko Bean suunnittelutilassa
ExceptionListener: Tämän käyttöliittymän metodeita kutsutaan, kun poikkeus on tapahtunut.
PropertyChangeListener: Tämän käyttöliittymän menetelmä kutsutaan, kun sidottu ominaisuus muutetaan
PropertyEditor: Tämän käyttöliittymän toteuttavat objektit antavat suunnittelijalle mahdollisuuden muuttaa ja näyttää ominaisuusarvoja
VetoableChangeListener: Tämän käyttöliittymän menetelmä kutsutaan, kun Constrained-ominaisuutta muutetaan
Visibility: Tämän käyttöliittymän menetelmät mahdollistavat Beanin suorittamisen ympäristöissä, joissa graafinen käyttöliittymä ei ole käytettävissä
Kanniston leipomo

Kanniston leipomon myymälä Kalliossa
Kanniston leipomo on suomalainen leipomo, jonka perusti vuonna 1914 Alma Kannisto.
Kanniston leipomon tuotantopaikkana oli alun perin Helsingin eteläinen kaupunginosaselvennä. Toisen maailmansodan jälkeen yritystä hoitivat Kannistojen perheen tytär Lyyli Kannisto ja hänen puolisonsa Yrjö Sukava. Leipomo siirtyi Punavuoren osoitteeseen Kankurinkatu 6, jossa se toimii edelleen. Vuonna 1985 leipomo myytiin leipomoa aiemmin Ulvilassa pitäneelle Kaarina Vuolteenaholle, jonka reseptit ovat pohjana monille leipomon nykyisille tuotteille.
1990-luvun lopulla Vuolteenaho myi Kanniston leipomon sen asiakkaisiin kuuluneelle Pieni Kirahvi Oy Ab:lle, joka oli aiemmin perustanut Helsingin keskustaan kahviloita, kuten Café Kafkan. Uusia tuotteita kehitettiin perinteisten rinnalle, ja asiakaspohjaa alettiin laajentaa uusiin yritysasiakkaisiin. Leipomolle on perustettu uusia myymälöitä eri puolille kantakaupunkia.
Vuonna 2011 Kanniston leipomo eteni finalistiksi Vuoden Tähtituote -kilpailussa uudenlaisella kukanmuotoisella piparkakullaan, joka muuttuu sormella painettaessa kolmeksi pikkusydämeksi. Tuomaristo piti ideaa hauskana ja sympaattisena ja sanoi sen muuttavan klassisen joululeivonnaisen trendikkääksi ympärivuotiseksi perinneherkuksi. Tuomaristo kehui myös Packlab Partnersin suunnittelemaa tuotepakkausta, joka palkittiin Grafia ry:n Vuoden Huiput -kilpailussa Kultahuipulla.
Kahtamoinen

Enon kirkko (1818)
Kahtamoinen eli kaksoisristikirkko on pääasiassa Itä-Suomen kirkkoarkkitehtuurissa 1700- ja 1800-lukujen vaihteessa esiintynyt puukirkkotyyppi, jossa pohjakaavaltaan kreikkalaisen ristin muotoisen kirkon sakaroiden väliin on rakennettu tilan laajentamiseksi kulmaulokkeet.
Monet savitaipalelaisen kirkonrakentajan Juhana Salosen tekemät kirkot ovat tyypiltään kahtamoisia. Kerimäen kirkko edustaa kooltaan suurta kahtamoista.
Useimmat Suomen kahtamoisista sijaitsevat Itä-Suomessa, ja läntisen Suomen ainoa kaksoisristikirkko on Lohtajan kirkko vuodelta 1768. Kirkkotyypin yhtenä mahdollisena esikuvana on pidetty vuonna 1695 rakennettua Tukholman Katariinan kirkkoa.
Kansallinen allergiaohjelma

Kansallinen allergiaohjelma on vuosina 2008-2018 toteutettava kansanterveysohjelma, jonka tarkoituksena on parantaa väestön allergiaterveyttä. Ohjelma on osa Maailman terveysjärjestö WHO:n kroonisten sairauksien torjuntaohjelmaa (Global Alliance Against Respiratory Diseases, GARD 2007).
Ohjelman käytännön toteutuksesta vastaavat terveydenhuollossa Filha ry ja väestön parissa Allergia- ja astmaliitto, Hengitysliitto ja Iholiitto.
Aiheesta muualla

Allergiaterveys.fi (Arkistoitu – Internet Archive)
K.-G. Olin

Karl-Gustav Olin eli K-G Olin, (s. 1956 Forsby, Pedersöre) on suomenruotsalainen kirjailija.
Olin on varsinkin kirjoittanut suomenruotsalaisista siirtolaiskohtaloista Pohjois-Amerikassa ja Suomen vapausliikkeestä. Olin on merkonomi ja on myös kirjoittanut monessa paikallislehdessä. Hän asuu Pietarsaaressa.
Teokset

Våra första amerikafarare : historien om finlandssvenskarna i Nya Sverige. Olimex, Jakobstad 1988
Våra första Västindienfarare. Olimex, Jakobstad 1990, uusi painos 2001
Öden och äventyr : plock ur finländarnas historia i Latinamerika. Olimex, Jakobstad 1992, uusintapainos 2003
Grafton-affären. Olimex, Jakobstad 1993, 7. painos 2012, suomeksi nimellä Aselaiva John Grafton ; suomentaneet Seija ja Matti Ingman. Ase-lehti, Kangasala 1994
Alaska. Del 1, Ryska tiden : den okända historien på jordklotets baksida. Olimex, Jakobstad 1995, 2. painos 2009
Alaska. Del 2, Guldrushen : det sista stora äventyret. Olimex, Jakobstad 1996
Alaska. Del 3, Namnlistan : vad gjorde farfar i Alaska?. Olimex, Jakobstad 1996
Vad gjorde farfar i Klippiga bergen? : namnlista. Olimex, Jakobstad 1998
Klippiga bergen : finländska öden och äventyr i det vildaste av vilda västern. Olimex, Jakobstad 1998, uusi painos 2007
Afrikafeber. Olimex, Jakobstad 2000
Guld och röda skogar. Olimex, Jakobstad 2002
Egen lyckas smed : finlandssvenska emigrantöden i Oregon med tyngdpunkt på entreprenörskap. Olimex, Jakobstad 2004
Amerikafararna - Tillbaka till Nya Sverige. Olimex, Jakobstad 2006
Tärningskast på liv och död. Olimex, Jakobstad 2008
Ärans medalj. Olimex, Jakobstad 2010
Brännvinskriget : sprit, smuggling och samhällsförfall under Finlands förbudstil 1919-1932. Olimex, Jakobstad 2012
Spionkriget : underrättelseverksamhet, upprorsplaner och utopier under Finlands 1920- och 1930-tal. Olimex, Jakobstad 2014
Gränskriget : strider, spionage och smuggling vid finsk-ryska gränsen 1918-1939. Olimex, Jakobstad  2017
En ny värld. Del 1. Plock ur finlandssvenskarnas historia i Australien, Nya Zeeland och Stilla havet 2020
En ny värld. Del 2. Plock ur finlandssvenskarnas historia i Australien, Nya Zeeland och Stilla havet 2022
Aiheesta muualla

K.-G. Olin
Haastattelu: Ord och Rum (Arkistoitu – Internet Archive)
Kansallinen Sateenkaariryhmä

Kansallinen Sateenkaariryhmä - Kasary ry
Kansallinen Sateenkaariryhmä – Kasary ry on Kansallisen Kokoomuksen läheisjärjestö, joka pyrkii ajamaan seksuaali- ja sukupuolivähemmistöjen oikeuksia yhteiskunnassa ja joka myös toimii Kokoomuksen sisäisenä asiantuntijaverkostona. Järjestöön voi kuulua kuulumatta itse puolueeseen. Joulukuussa 2011 Janne Hälinen tuli valituksi yhdistyksen puheenjohtajaksi.
Kasary perustettiin vuonna 2010, ja sen suojelijaksi tuli Alexander Stubb.
Aiheesta muualla

Kansallinen sateenkaariryhmä Kasary